મારે તને એટલું જ કહેવાનું કે અત્યારે તું મારા વિશે જે વિચારી રહી છે, તને જે ગેરસમજ છે એ તારો ભ્રમ છે. સાચી વાત અલગ છે. તું કહે છે કે હું ખૂબ જ બદલાઈ ગયો છું, પણ એવું કશું જ નથી. વર્ષો વીતે છે એમ માણસ થોડોઘણો બદલાય છે જ. મા તે મા જ હોય છે. તેની જગ્યા કોઈ લઈ જ ન શકે. મારી પત્ની સાથે તને જે મતભેદ છે એ તો થવાનો જ છે. તમારા બન્ને વચ્ચે હું ફસાઈ જાઉં છું. તોય મને થાય છે કે મારી પણ ક્યાંક ભૂલ હશે જ. માટે મમ્મી, હું આજે તારી માફી માગું છું. આજ સુધી મેં જાણે-અજાણે તારું હૃદય દુખવ્યું છે એના માટે મને માફ કર અને મારા વિશેની ગેરસમજ દૂર કર. મને મોકો મળે તો હું મારું હૃદય ખોલીને બતાવી દઉં તું મારા માટે શું છે.